《一剪梅 题叶南雪丈梅雪幽闺画扇》
清代·梁鼎芬

违世心情绝世姿。梅也相宜。花也相宜。更谁岁暮尚漂离。

病里寻思。画里寻思。

倦著薰笼坐小移。有个人儿。没个人儿。笑君秋梦醒来迟。

应忆当时。也似当时。

作者简介：（?—1918）清广东番禺人，字星海。光绪六年进士，授编修。为张之洞倚重，聘主广雅书院、钟山书院讲席。之洞推行新政，言学事惟鼎芬是任。累官署布政使。以劾袁世凯去官。卒后，清室谥文忠。